VIDEO Imagini noi cu jandarmii care lovesc cu bestialitate și fără discernământ oameni nevinovați, retrași pe trotuare

Realitatea TV a surprins în noaptea de vineri spre sâmbătă un grup de jandarmi lovind cu bestialitate trei tineri retrași pe trotuar și cu mâinile ridicate. Scenele violente au avut loc pe una dintre străzile adiacente Pieței Victoriei, după în forță a acesteia.

Un eveniment identic a avut loc pe o altă stradă laterală, unde un alt protestatar pașnic a fost bătut crunt, în mod intenționat, de jandarmi.

Mai mulți protestatari au postat vineri noapte pe Facebook fotografii și mărturii ale violențelor jandarmilor împotriva celor din Piața Victoriei.

”Romania 2018. Opera d arta a jandarmeriei romane, care a folosit grenade cu shrapnel de cauciuc for fuck sakes. Nu glumesc. Ala e piciorul meu, iar fata de langa mine a fost batuta pana a lesinat. Daca nici acum nu se curatza tzara asta de nenorocitii astia, eu mi-am facut bagajele si m-am carat definitiv. Oricum, am primit un “tatuaj” pe viatza. Multumesc din suflet militiei romane. Sa nu va mirati daca de acum va scuip in fatza cand va vad. — at Piata Victoriei”, este una dintre mărturii, ilustrată cu fotografia de mai jos.

Jurnalistul HotNews.ro, Robert Mihăilescu, a fost lovit cu pumnii și picioarele de jandarmi la mitingul Diasporei din Piața Universității, după ce Jandarmeria a început intervenția în forță împotriva manifestanților, transmite HotNews.ro

Ziaristul transmitea LIVE intervenția Jandarmilor de pe Calea Victoriei. La finalul filmării, trupele Jandarmeriei intervin din nou în forță și ridică trei tineri care se aflau în fața magazinului Admiral și care nu aveau o atitudine ostilă.

Un bărbat în civil, îmbrăcat în haine de culoare deschisă, care dădea ordine jandarmilor, a venit dintre aceștia și l-a tras pe ziarist în mijlocul jandarmilor.

„Transmiteam LIVE intervenția jandarmilor. Bărbatul în alb m-a prins de mână și mi-a smuls telefonul. I-am strigat că sunt ziarist și am ridicat mâinile deasupra capului, cu legitimația care se afla la gât ridicată în aer. Bărbatul m-a tras în mijlocul jandarmilor cărora le-a spus: ‘Luați-l și pe ăsta’. Unul dintre jandarmi m-a lovit cu pumnul și m-a împins în spatele cordonului în timp ce un al jandarm mi-a mai dat un picior în spate. I-am cerut să îmi dea telefonul înapoi, spunându-le din nou că sunt ziarist. Un jandarm m-a înjurat și m-a lovit cu piciorul. În acest timp, un alt jandarm zdrobea de asfalt telefonul meu”, a povestit Robert Mihăilescu.

Pe înregistrarea video sunt salvate doar imaginile până la smulgerea telefonului mobil.

Ziaristul a depus plângere la Secția 1 de Poliție.

Vezi VIDEO integral pe site-ul HotNews.ro.

De asemenea, și un jurnnalist austriac a fost bătut de jandarmi.

În timpul demonstrației antiguvernamentale din România, echipa de filmare a postului public de televiziune din Austria “ORF” a fost atacată de forțele de ordine ale puterii executive. În timpul transmisiunii în direct de vineri seara, se poate vedea cum în spatele jurnalistului Ernst Gelegs situația escaladează. Ulterior, cameramanul a fost bătut cu bastoanele de funcționarii români, scrie cotidianul Kronen Zeitung.

Imaginile transmise din capitala României au șocat telespectatorii televiziunii publice din Austria “ORF”. Echipa de filmare transmitea dintr-o strada laterală când a început să se tragă cu materiale pirotehnice. Cameramanul Robert Reinprecht a luat-o la fugă, încercând să se pună la adăpost. Camera de filmat mergea în continuare. Când a încercat să intre într-o stradă retrasă, acesta a fost întâmpinat de doi jandarmi echipați de luptă care i-au blocat calea. Camera de filmat era orientată spre trotuar. Totuși se pot vedea pe filmare bastoanele funcționarilor care îl lovesc. Transmisiunea s-a întrerupt.

Clubul de presă din Austria afirmă că limitarea dreptului de libertate a presei este de netolerat!

Clubul de presă din Austria condamnă violența forțelor de ordine împotriva echipei de filmare a ORF. Președintele Clubului domnul Fred Turnheim solicită Ministrului de Interne Carmen Dan o anchetă urgentă în acest caz. “România este țară membră UE și trebuie să respecte libertatea presei. Nu este de tolerat ca într-o țară UE dreptul de libertate al presei să fie încălcat!”.